**Ministru kabineta noteikumu projekta “Grozījums Ministru kabineta 2011. gada 13. decembra noteikumos Nr. 948 “Katastrofu medicīnas sistēmas organizēšanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016. gada 26. janvāra sēdes protokollēmuma “Informatīvais ziņojums “Par Saeimas Parlamentārās izmeklēšanas komisijas par Latvijas valsts rīcību, izvērtējot 2013. gada 21. novembrī Zolitūdē notikušās traģēdijas cēloņus, un turpmākajām darbībām, kas veiktas normatīvo aktu un valsts pārvaldes un pašvaldību darbības sakārtošanā, lai nepieļautu līdzīgu traģēdiju atkārtošanos, kā arī par darbībām minētās traģēdijas seku novēršanā galaziņojumā ministrijām noteikto uzdevumu izvērtējumu”” (prot.Nr.4 91.§) 2. punktā doto uzdevumu izpilde. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā iepriekšējo gadu pieredzi (galvenokārt ēku sagrūšanas gadījumā), ka veicot glābšanas darbus ar daudz cietušajiem notikuma vietas bīstamajā zonā (bīstamā zona – apvidus, kurā atrodoties cietušajiem vai palīdzības sniedzējiem pastāv veselības kaitējuma vai dzīvības apdraudējuma risks), ir konstatēta problēma, kas saistās ar neatliekamās medicīniskās palīdzības sniegšanu cietušajiem šajā zonā gadījumos, ja cietušo veselības stāvoklis ir smags un cietušos nekavējoties nav iespējams evakuēt no bīstamās zonas, lai uzsāktu kvalificētu neatliekamās medicīniskās palīdzības sniegšanu. Atbilstoši 2016. gada 17. maija noteikumos Nr. 297 “Kārtība, kādā Valsts ugunsdzēsības un glābšanas dienests veic un vada ugunsgrēku dzēšanu un glābšanas darbus”(turpmāk – Noteikumi Nr. 297) noteiktajam – ja notikuma vietā ir cietušie, līdz brīdim, kad ierodas Neatliekamās medicīniskās palīdzības dienesta brigāde, pirmo palīdzību sniedz Valsts ugunsdzēsības un glābšanas dienesta (turpmāk – Glābšanas dienests) amatpersona ar speciālo dienesta pakāpi. Glābšanas dienesta amatpersonas ir apmācītas un attiecīgi ekipētas ar aizsardzības līdzekļiem glābšanas darbu veikšanā, kā arī apmācītas paplašinātās pirmās palīdzības sniegšanā, taču šajā paplašinātās pirmās palīdzības apmācības programmā nav paredzēta apmācība patstāvīgai medikamentu (pretsāpju līdzekļu) pielietošanā cietušajiem bez ārstniecības personu nozīmējuma, kas smagu traumu gadījumā ir pacientiem būtiska stāvokļa atvieglošanai. Savukārt atbilstoši Ārstniecības likuma 47. pantā noteiktajam - ārstniecības personai ir tiesības atteikt pirmo un neatliekamo medicīnisko palīdzību apstākļos, kas apdraud ārstniecības personas pašas dzīvību, kā arī tad, ja ārstniecības persona to nespēj veselības stāvokļa dēļ, bet atbilstoši Ministru kabineta 2011. gada 13. decembra noteikumu Nr. 948 “Katastrofu medicīnas sistēmas organizēšanas noteikumi” 38. punktā noteiktajam - Neatliekamās medicīniskās palīdzības brigāžu personāls darbojas ārpus notikuma vietas bīstamās zonas.Lai risinātu turpmāk palīdzības sniegšanu cietušajiem bīstamajā zonā, ja nav iespējama tūlītēja cietušo evakuācija, noteikumu grozījuma projekts paredz, ka nepieciešamības gadījumā, ja notikuma vietā paredzams ilgstošs cilvēka glābšanas pasākums un cietušajam notikuma vietas bīstamajā zonā pastāv būtisks veselības bojājuma vai dzīvības apdraudējuma risks, Neatliekamās medicīniskās palīdzības dienesta vadības ārsts (ārsts vai ārsta palīgs) nodrošina pretsāpju līdzekļa izsniegšanu Glābšanas dienesta amatpersonai ar speciālo dienesta pakāpi ievadīšanai cietušajam glābšanas darbu laikā notikuma vietas bīstamajā zonā. Paredzēts, ka Glābšanas dienesta amatpersona ar speciālo dienesta pakāpi cietušajam glābšanas darbu laikā Neatliekamās medicīniskās palīdzības dienesta vadības ārsta izsniegto medikamentu var ievadīt enterāli (tabletes), transdermāli (pretsāpju plāksteri), intranazāli (izsmidzināmi aerosoli).Glābšanas dienesta amatpersona cietušajiem sniegs paplašināto pirmo palīdzību, ņemot vērā to, ka neatliekamās medicīniskās palīdzības sniegšana ir īpaši apmācītu ārstniecības personu kompetence un ietver daudz plašāku medicīniskās palīdzības apjomu (diagnostiku, injekciju veikšanu, dažādu medicīnas tehnoloģiju pielietošanu). Šajā gadījumā Glābšanas dienesta amatpersona neveiks diagnostiku un patstāvīgu ārstēšanas terapijas nozīmēšanu cietušajam. Cietušajam tiks pielietoti medikamenti, kurus Glābšanas dienesta amatpersonai būs izsniegušas Neatliekamās medicīniskās palīdzības dienesta ārstniecības personas (“vadības ārsts” notikuma vietā - ārsts, ārsta palīgs), pamatojoties uz Glābšanas dienesta amatpersonas sniegto informāciju par cietušā stāvokli (atklāta, redzama trauma, iespiesta ķermeņa daļa, izteiktas sāpes utt.). Neatliekamās medicīniskās palīdzības dienesta ārstniecības persona izvēlēsies situācijai atbilstošu medikamentu un medikamenta devu.Medikamentu aprite un uzskaite tiktu nodrošināta Neatliekamās medicīniskās palīdzības dienestā, kas ir ārstniecības iestāde. Par izsniegto medikamentu (deva, nosaukums), pacientu (ja zināms, vārds, uzvārds), Glābšanas dienesta amatpersonu ar speciālo dienesta pakāpi (vārds, uzvārds, brigādes numurs) ārstniecības persona Neatliekamās medicīniskās palīdzības dienesta izsaukuma kartē (Ministru kabineta 2006. gada 4. aprīļa noteikumu Nr. 265 “Medicīnisko dokumentu lietvedības kārtība” 63.pielikumā) fiksētu informāciju, kas nodrošinātu informācijas apriti tālākajā pacienta ārstēšanas procesā par veikto medikamentozo terapiju (atsāpināšanu). Informācija par lēmuma pieņēmēju pretsāpju līdzekļa ievadīšanai tiktu norādīta attiecīgi izsaukumu kartes 3.2. “Brigādes vadītājs - NMP brigādes vārds, uzvārds un darba laika uzskaites tabeles numurs”, 3.3. “Ārsta palīgs 1 – NMP brigādes otrās ārstniecības personas vārds, uzvārds un darba laika uzskaites tabeles numurs” un 3.4. apakšpunktā “Ārsta palīgs 2 – NMP brigādes trešās ārstniecības personas vārds, uzvārds un darba laika uzskaites tabeles numurs”. Savukārt informācija par medikamenta izsniegšanu konkrētai Glābšanas dienesta amatpersonai ar speciālo dienesta pakāpi (norādot vārdu, uzvārdu un brigādes numuru) - izsaukuma kartes 2.30 ailē “Papildinformācija”. Lai nodrošinātu detalizētas un pilnīgas informācijas iekļaušanu izsaukuma kartē, kā arī, ņemot vērā to, ka minēto karti aizpilda brigādes ārstniecības personas Neatliekamās medicīniskās palīdzības dienesta informācijas sistēmā, Neatliekamās medicīniskās palīdzības dienestā tiks izdots iekšējais rīkojums, kas noteiks, ka gadījumos, kad Neatliekamās medicīniskās brigādes atradīsies izsaukumā notikuma vietā, kur paredzams ilgstošs cilvēka glābšanas pasākums un cietušajam notikuma vietas bīstamajā zonā pastāv būtisks veselības bojājuma vai dzīvības apdraudējuma risks, minētās kartes sadaļā “Papildinformācija” jānorāda informācija par Glābšanas dienesta amatpersonu ar speciālo dienesta pakāpi (vārdu, uzvārdu un brigādes numuru) kam izsniegts pretsāpju līdzeklis ievadīšanai cietušajam notikuma vietas bīstamajā zonā, ja attiecīgo līdzekļa ievadīšanu cietušajam nodrošinās minētā amatpersona. Projektā ietvertais tiesiskais regulējums neizslēdz arī tos gadījumus, kad, neiestājoties katastrofu medicīnas sistēmai, nepieciešamības gadījumā tiks nodrošināta pretsāpju zāļu ievadīšana cietušajam arī glābšanas darbu laikā. |
| 3. | Projekta izstrādē iesaistītās institūcijas un publiskas personas kapitālsabiedrības | Neatliekamās medicīniskās palīdzības dienests, Glābšanas dienests |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecībā uz pretsāpju līdzekļu izsniegšanu ietekmēs neatliekamās medicīniskās palīdzības sniedzējus, glābējus, kā arī sabiedrību kopumā katastrofu vai krīzes situācijās.  |
|  | Tiesiskā regulējuma ietekme uz tautsaimniecību un administratīvo slogu | Administratīvais slogs neatliekamās medicīniskās palīdzības sniedzējiem un glābējiem nemainās.  |
| 3. | Administratīvo izmaksu monetārs novērtējums | Projekts neparedz papildu administratīvās izmaksas salīdzinājumā ar pašlaik spēkā esošo regulējumu. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams izstrādāt grozījumus Noteikumos Nr. 297, nosakot glābējam pienākumu no Neatliekamās medicīniskās palīdzības dienesta vadības ārsta saņemt un cietušajam glābšanas darbu laikā notikuma vietas bīstamajā zonā ievadīt pretsāpju līdzekļus, gadījumā, ja notikuma vietā paredzams ilgstošs cilvēka glābšanas pasākums un cietušajam notikuma vietas bīstamajā zonā pastāv būtisks veselības bojājuma vai dzīvības apdraudējuma risks.  |
| 2. | Atbildīgā institūcija | Iekšlietu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. Projekts ir publicēts Veselības ministrijas tīmekļa vietnē sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Sabiedrības pārstāvjiem bija iespēja līdzdarboties, piedaloties sabiedriskajā apspriedē par noteikumu projektu tā izstrādes stadijā.Projekts izstrādāts sadarbībā ar Neatliekamās medicīniskās palīdzības dienestu un Glābšanas dienestu. |
| 3. | Sabiedrības līdzdalības rezultāti | Pieteikumi dalībai sabiedriskajā apspriedē, kā arī priekšlikumi par noteikumu projektu netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē saistībā ar pretsāpju līdzekļu izsniegšanu, enterālai, transdermālai vai intranazālai ievadīšanai cietušajiem glābšanas darbu laikā notikuma vietas bīstamajā zonā, tiks iesaistīts Neatliekamās medicīniskās palīdzības dienests un Valsts ugunsdzēsības un glābšanas dienests.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas funkcijas netiek radītas. Noteikumu projektā paredzētais Glābšanas dienestam tiks veikts esošo funkciju un uzdevumu ietvaros - sadarbībā ar citām institūcijām veikt un vadīt neatliekamos avāriju seku likvidēšanas pasākumus, savukārt Neatliekamās medicīniskās palīdzības dienestam - plānot, vadīt, koordinēt un sniegt neatliekamo medicīnisko palīdzību iedzīvotājiem ikdienā, ārkārtas medicīniskajās situācijās un katastrofās.Institūcijai pieejamos cilvēkresursus tas neietekmē.Jaunas institūcijas netiks veidotas.Esošo institūciju likvidācija vai reorganizācija nav plānota. |
| 3. | Cita informācija | Nav |

Veselības ministre Anda Čakša

Vīza: Valsts sekretāra p.i. Daina Mūrmane-Umbraško

Jermacāne 67876167

guna.jermacane@vm.gov.lv